Številka: 110-5/2017-1

Datum: 15. junij 2017

Zadeva: Obvestilo o štipendijah

Spoštovani starši !

S šolskim letom 2008/09 se je pristojnost odločanja o državnih (dosedanjih republiških) štipendijah prenesla na centre za socialno delo, pristojnost odločanja o novih Zoisovih štipendijah pa na **Javni sklad RS za razvoj kadrov in štipendije** v Ljubljani (v nadaljevanju: sklad). Novi zakon o štipendiranju postavlja nova merila in postopek za dodelitev **Zoisove štipendije**, ki veljajo od leta 2014. Pogoji, po katerih lahko posameznik pridobi štipendijo po novem Zakonu o štipendiranju:

**za učence** zadnjega razreda osnovne šole:

Zoisovo štipendijo lahko pridobi dijak, ki je **dosegel izjemni dosežek** iz znanja, raziskovanja, razvoja ali umetnosti in **ustrezno povprečno oceno.**

**Dijaki 1. letnika** neposredno ob prehodu iz osnovne v srednjo šolo morajo izkazati ***povprečno oceno najmanj 4,70***.

Med kandidati, ki bodo izpolnjevali pogoje za pridobitev Zoisove štipendije, **bodo za štipendiranje izbrani tisti, ki bodo izkazali boljše rezultate**, in torej dosegli boljšo povprečno oceno ali izkazali boljši dosežek. Če sredstva ne bodo zadostovala za vse kandidate, se štipendija dodeli tistim, ki bodo zbrali več točk za izjemne dosežke.

Spremenjen je tudi postopek kandidiranja. Šole oziroma izobraževalni zavodi niso več pristojni za predlaganje kandidatov za Zoisove štipendije, ampak je to pravica, ki jo uveljavljajo kandidati sami.

Sklad bo **konec junija objavil** na svoji spletni strani in na spletni strani MDDSZ, na državnem portalu e-uprava ter v sredstvih javnega obveščanja **javni poziv za dodelitev sredstev za Zoisove štipendije in načine** predložitve dokumentacijo za dodelitev Zoisove štipendije.

V javnem pozivu so navedeni pogoji za dodelitev Zoisove štipendije in merila, s pomočjo katerih se med tistimi kandidati, ki izpolnjujejo pogoje, izberejo prejemniki Zoisove štipendije, nadalje dokumentacija, ki jo morajo kandidati dostaviti, okvirna višina sredstev, ki so na razpolago za Zoisove štipendije po posameznih stopnjah izobraževanja, način vložitve vloge, rok, do katerega morajo biti predložene vloge za dodelitev Zoisove štipendije in rok, v katerem bodo kandidati obveščeni o izidu javnega poziva. Sestavni del javnega poziva je tudi sam obrazec vloge za pridobitev štipendije.

Vlogo z dokazili vlagatelji pošljejo priporočeno ali osebno vložijo na naslov: Javni sklad Republike Slovenije za razvoj kadrov in štipendije, Dunajska 22, 1000 Ljubljana.

Na spletni strani Javnega sklada RS za razvoj kadrov in štipendije je objavljen seznam razpisanih kadrovskih štipendij za šolsko oz. študijsko leto 2016/2017 ***http://www.sklad-kadri.si/si/razpisi-in-objave/naslovnica/razpis/n/javni-razpis-za-dodelitev-stipendij-za-deficitarne-poklice-za-solsko-leto-20162017-210-javni-ra/*** (zavihek »Izmenjevalnica« ali pa zavihek »Štipendije«, pod zavihek »Kadrovske štipendije«). Kadrovske štipendije razpisujejo organizacije in delodajalci. Če se učenec/ka zanima za kakšno od razpisanih kadrovskih štipendij, naj se pri delodajalcu pozanima o pogojih štipendiranja, roku za oddajo prijave, dokazilih.

Na spletni strani MDDSZ pa si lahko preberete vse od državnih štipendijah. Vlogo vložite na pristojnem centru za socialno delo.

***(***[***www.mddsz.gov.si/si/delovna\_podrocja/trg\_dela\_in\_zaposlovanje/stipendije/***](http://www.mddsz.gov.si/si/delovna_podrocja/trg_dela_in_zaposlovanje/stipendije/)***)***

Po razpisu za šolsko leto 2017/2018 bodo imeli možnost pridobitve štipendije dijaki, ki bodo v šolskem letu 2017/2018 **prvič vpisani v 1. letnik** sledečih izobraževalnih programov in bodo s tem pridobili višjo izobrazbo od že pridobljene:

- kamnosek/kamnosekinja

- mehatronik operater/operaterka

- izdelovalec/izdelovalka kovinskih konstrukcij

- instalater/instalaterka strojnih instalacij

- oblikovalec kovin orodjar/orodjarka

- elektrikar/električarka

- avtokaroserist/avtokaroseristka

- pek/pekarka

- slaščičar/slaščičarka

- mesar/mesarka

- tapetnik/tapetničarka

- mizar/mizarka

- zidar/zidarka

- klepar-krovec/kleparka-krovka

- izvajalec/izvajalka suho montažne gradnje

- tesar/tesarka

- slikopleskar-črkoslikar/slikopleskarka-črkoslikarka

- pečar/pečarka

- gozdar/gozdarka

- dimnikar/dimnikarka

 Na vas se sedaj obračamo s prošnjo, da devetošolce in dijake nižjih poklicnih šol, ki so se vpisali v izobraževalni program za pridobitev poklica iz Priloge 1, obvestite, da začne **Rok za oddajo vloge** teči v četrtek, **15. 6. 2017** in se izteče v sredo, **20. 9. 2017.** Vloge oddane pred/po roku za oddajo vloge bodo zavržene.

Vloga bo najkasneje 14. 6. 2017 dostopna na spletni strani www.sklad-kadri.si. Podelili bomo do **1000 štipendij** v višini **100 EUR mesečno**. Štipendijo za deficitarne poklice bodo dijaki prejeli za **celotno obdobje izobraževanja** in jo bodo lahko prejemali hkrati z nekaterimi drugimi štipendijami, ni pa združljiva s kadrovsko štipendijo.

Vloge se oddajo na naslov Javnega sklada Republike Slovenije za razvoj kadrov in štipendije, Dunajska 22, 1000 Ljubljana, s pripisom: »za 210. javni razpis«. K vlogi je potrebno priložiti **fotokopijo spričevala** šolskega leta 2016/2017. Čas oddaje ni več merilo za pridobitev štipendije.

**Vloga, razpis in ostale informacije** so na voljo na [spletni strani sklada](http://www.sklad-kadri.si/si/razpisi-in-objave/naslovnica/razpis/n/javni-razpis-za-dodelitev-stipendij-za-deficitarne-poklice-za-solsko-leto-20162017-210-javni-ra/), na telefonski številki: 01 43 41 081 v času uradnih ur (ponedeljek, sreda, petek med 9. in 12. uro ter ob sredah tudi med 14. in 16. uro) ter preko e-pošte: deficitarne@sklad-kadri.si.

V kolikor želite še kakšne informacije, lahko pokličite svetovalno delavko (49 69 600 ali 49 69 612) ali obiščete spletno stran šole, kjer bosta javni poziv in vloga za dodelitev štipendije objavljena.

Vse informacije in dodatna pojasnila v zvezi z javnim pozivom lahko vlagatelji pridobijo na telefonski številki 01 434 10 83 ali 01 43 41 080 oziroma na elektronskem naslovu zoisi@sklad-kadri.si ali na spletni strani sklada <http://www.sklad-kadri.si/si/stipendije/zoisove-stipendije/>

Šolska svetovalna delavka: Ravnateljica:

Andreja Ninković, spec. dr. Stanka Preskar